Foto’s: Kitsvloede saai chaos in RandburgDie foto’s is deur ER24 verskaf. ‘n Video en meer foto’s volg onderaan die berig. Verskeie huise is Dinsdag in Randburg, Gauteng, beskadig nadat swaar reën kitsvloede veroorsaak het. Chitra Bodasing, woordvoerder van ER24, het gesê die huise is in Getrude- en Troupantstraat in Malanshof geleë. “Inwoners het in die vroeë oggendure wakker geword en besef hul huise oorspoel,” het Bodasing gesê. “Die water het in sommige plekke sowat 3 m bo die padoppervlakte gestyg.” Daar word verneem dat sommige inwoners hul huise deur hul dakke moes ontruim. Motors is ook etlike meters ver deur vloedwater meegesleur. “Nooddienste is steeds op die toneel. Omliggende inwoners staan hul bure by met kos en ander noodsaaklikhede,” het Bodasing bygevoeg. Sy het gesê drie mense is vir skok en angs behandel. Video of the damage of the flashfloods in Malanshof. (RM) pic.twitter.com/eBeYUqrLzF — ER24 EMS (Pty) Ltd ® (@ER24EMS) February 17, 2015